Santa Eufemia eliza (Bermeo)

Santa Eufemia Bermeoko portuan dagoen eliza da. 1995eko azaroaren 14an, Eusko Jaurlaritzak kultura ondasun izendatu zuen, monumentu sailkapenarekin.

Deskribapena 
Eliza hori planta luzekoa da eta nabe bakar bat dauka lau arlo berdinetan zatituta. Burualdea bost hormataleko poligonoa da. Gurutzeria soileko gangak ditu lau arlo berdinetan eta erradialak, aldiz, burualdean. Azpimarratzekoa da giltzarriek eta mentsulek duten dekorazio aberatsa. Euskarriak harmoretan itsatsiak daude. Barruko aldean zutabe bakarrak eta hiru zutabeko txortak ikus daitezke. Kanpoko aldean, ostera, absideko lau arlo berdinetan eta erpinetan kontrahormak daude agerian. Jatorrizko eraikinari beste egitura batzuk gehitu zaizkio: bi kapera, sakristeria, dorrea eta aterpe moderno neogotikoa. Hareharrizko harlanduz egindakoa da Bermeoko Santa Eufemia.

Iruditegia

Ikus,Gainera 
 Bermeoko udaletxea
 Donieneko atea
 Kikunbera etxea
 Ertzila dorretxea
 Kasinoa

Erreferentziak

Kanpo estekak 
 Kultura ondasun izendatzeko erabakia, Euskal Herriko Agintaritzaren Aldizkaria.

Bermeoko eraikinak
Bizkaiko elizak
Bizkaiko Kultura Ondasunak